પણ આપણે આ લેખમાં ક્રિકેટની ચર્ચા લાંબી કરવી નથી, જીવનમાં જય અને પરાજયની વાïત કરવી છે. માનવીને જીવનમાં અસંખ્ય વખત પરાજયનો સામનો કરવો પડે છે. કેટલીક જીત આસાનીવાïળી હોય છે. જૂના જમાનામાં રાજાઓ કે બીજા લડવૈયાને ખરાખરીનો ખેલ હોય અને જીવસટોસટની લડાઈ હોય એને જીતવામાં જ રસ દેખાતો. જ્યારે આપણો પ્રતિસ્પર્ધી હાથે કરીને હારી જાય એવી આપણે જાણ થતાં આપણને જીતનો સ્વાદ રહેતો નથી. ખરેખર આજે દરેક જણને અને દરેક દેશને આંતરિક પ્રૉબ્લેમ એટલાબધા છે કે તેણે પ્રથમ તો પોતાના ઉપર એટલે કે પોતાના જીવનની સમસ્યા જે પોતે ઊભી કરી હોય એને જીતવાની જરૂર હોય છે. એક વાત યાદ રાખવી કે માનવીને આદેશ છે કે (ગીતાના આદેશ પ્રમાણે ‘યુદ્ધસ્વ’) તે સંઘર્ષ કરે, સમસ્યાઓ સામે લડે. ધ મૅન હૅઝ ટુ ફાઇટ. હી ઇઝ બૉર્ન ટુ ફાઇટ બટ ગૉડ ગિવ્ઝ ધ સક્સેસ. માણસનો ધર્મ છે કે તે લડે, સમસ્યાઓ સામે લડે અને સફળતાની વાત વિધાતા પર છોડી દે.